Abraham Bloch (rabbiner)

**Abraham Bloch** (født 7. november 1859 i Paris, død 29. august 1914 i Taintrux i departementet Vosges i Frankrike) var en fransk rabbiner og militærkapellan, som falt ved fronten under første verdenskrig.
## Liv og virke
### Bakgrunn
Abraham Bloch ble født i det daværende 7. arrondissement i Paris (det 3. arrondissement senere) i Seine-departementet, og var sønn av Isaac Bloch, født i Strasbourg og som bosatte seg i Paris i 1856, og Joséphine Marsilio, født i Venezia, og som på tidspunktet for ekteskapet bodde i Paris med familien sin på 92 rue de Provence. Da Alsace ble annektert av kongedømmet Preussen i 1870, valgte Bloch-familien fransk statsborgerskap. Abraham studerte som auditor ved *[[École pratique des hautes études]]* og som student ved *Séminaire israélite de France* i rue Vauquelin.
  
### Rabbiner

I 1883 ble han utnevnt til rabbiner i Remiremont (Vosges), hvor han tjenestegjorde i 14 år. I henhold til det gjeldende konkordat-systemet ble utnevnelsen hans ratifisert av staten. Den 2. juni 1891, i det 17. arrondissement i Paris, giftet Abraham Bloch seg med Berthe Eudlitz (Paris, 1868-1940). De fikk to barn, Jeanne Bloch-Netter og Moïse, som døde i barndommen i Algerie.

I 1897 søkte han med hell på stillingen som overrabbiner i Alger, hvor han ved ankomsten møtte antijødiske uroligheter. En dag ble han angrepet på gaten av en jøde som hadde tryglet om økonomisk hjelp, og skuffet over at det ikke var mer, knivstakk han ham..

I 1908 returnerte Abraham Bloch til det franske fastlandet som overrabbiner i Lyon.

### Jødisk militærrabbiner
I 1913 svarte Abraham på en utlysning om å bli jødisk militærkapellan (*aumônier militaire israélite *) og ble akseptert. Ved utbruddet av første verdenskrig ble han tildelt postering i den 14. seksjon av militærsykepleiere (*14e section d'infirmiers militaires*, SIM) i det 14. armékorps. Uten en tydelig militæruniform - i 1914 bar ikke fransk feltgeistlighet uniforn - bar rabbiner Bloch en rabbinerkappe og et nøytralitetsarmbånd med Røde Kors-emblem. 

Han ble drept den 29. august 1914 på veien mellom Taintrux og Anozel (i kommunen Saulcy-sur-Meurthe). Han ble anerkjent som å ha «dødd for Frankrike» (*[[Mort pour la France]]*).

## Historiografi om Abraham Blochs død
### Brevet til hans enke
Ifølge et brev adressert til enken hans sendt av en jesuitt, rakte Abraham Bloch etter anmodning fra en døende katolsk soldat under pågående kamper et krusifiks mot ham. Han ble dødelig såret mens han gjorde dette. Dette fant sted ved Col d'Anozel, nær landsbyen Taintrux i Vosgesfjellene.

Flere illustrasjoner skildrer denne scenen, som ble et symbol på militærgeistliges altruisme, men fremfor alt den hellige forening som forsonet og brakgte sammen franske stridende av alle religiøse overbevisninger i en felles nasjonalfølelse under første verdenskrig, og bladde over til et bytt blad etter flere tiår med kamp mellom « laïcs » og « religieux ». Et granittmonument, innviet i 1934 og restaurert i 1958, minnes denne hendelsen i Taintrux. Kunstneren Germaine Oury-Desruelles vant en gullmedalje på Salon des Artistes Français i 1934 for statuen av rabbiner Bloch.

Abraham Bloch er gravlagt i Saint-Dié-des-Vosges (*Cimetière rive droite de Saint-Dié-des-Vosges*), hvor en stele minnes denne hendelsen.

### Myte eller virkelighet?
I sin bok *Les Juifs de France et la Grande Guerre* beskriver historikeren Philippe E. Landau hvordan fortellingen om denne hendelsen bidro til å skape en nasjonal myte, og understreker at det, til tross for analyse av vitnesbyrd, reisedagbøker osv., er umulig å fastslå dette. 

Landau argumenterer tydelig for det verdifulle ved nettopp en slik nasjonal myte - hvis det er hva fortellingen skulle være; en fellesmyte som skildrer broderskapet som fant sted mellom soldater, uavhengig av deres religiøse bakgrunn, under første verdenskrig. Han bemerker at rabbi Bloch faktisk ble «drept i kamp», men påpeker at detaljene om krusifikset ser ut til å ha blitt rapportert av personer som ikke var vitner på åstedet. Etter en undersøkelse med det sentrale konsistoriet og en grundig undersøkelse av arkivene ser det derfor ut til at beretningen om omstendighetene rundt Abraham Blochs død, knyttet til overrekkelsen av krusifikset til en katolsk soldat, ble spredt for å demonstrere tilnærmingen mellom franskmenn med ulik religiøs tilhørighet. 

Dette må settes i en ny kontekst, med tanke på jøder i Frankrike, innenfor en periode som fortsatt er preget av minnet om Dreyfus-affæren og antisemittismen som kom til uttrykk på den tiden: patriotismen som kom til uttrykk under krigen og dens etterspill (særlig ved plasseringen av minneplaketter) ville ha vært en manifestasjon av nasjonal tilhørighet, slik tilfellet var for katolikker. Selv om dokumentene og vitnesbyrdene i Abraham Blochs biografi ikke lar oss fastslå sannferdigheten i hendelsene, vitner denne historien om en patriotisk broderskap som uansett ikke var en isolert episode.

### Stelen omtalt i Tyskland og i Norge
Kort etter at stelen til minne om hendelsen ble oppsatt i Frankrike den 2. september 1934, ble den omtalt i tidsskriftet St Olav i Norge - som igjen bygde på «Katolisches Kirchenblatt» i Berlin: *Ved [[St. Dié]] er der nylig avsløret et minnesmerke for den jødiske rabbiner Abraham Bloch. Under krigen gikk han over en slagmark og fant der en døende katolsk soldat. Han ilte mens granatene falt tett om ham bort til et sted hvor han visste der var et krusifiks som han vilde hente til den døende til trøst i døden. I samme øieblikk som han rakte soldaten krusifikset blev han selv rammet av en granat og styrtet død til jorden. Siden er rabbinerens navn æret av alle katolikker som nu har reist ham et monument. («Kath.Kirchenbl.», Berlin).*

## Hyllester
* Edgar Sèches: *Allocution prononcée au service pour l'anniversaire de feu M. Abraham Bloch, grand rabbin de Lyon mort au champ d'honneur*, utgitt av Œuvre du Sacré-Cœur, 1915
*I Paris står Abraham Blochs navn:
:: -- på en minneplakett festet til Sorbonne med listen over studieledere, kandidater og studenter ved *École Pratique des Hautes Études* som døde for Frankrike 1914–1919;
:: -- på en plakett i synagogen i *rue Vauquelin*, med inskripsjonen «Til minne om overrabbinerne, rabbinerne og tidligere studenter som døde på æresmarken 1914–1918, som døde for frigjøringen 1939–1945, og som døde under deportasjon.»
*I Lyon: 
:: -- gaten til den jødiske kirkegården i Lyons 7. arrondissement bærer hans navn;
:: -- Navnet hans står på krigsminnesmerket på *Île du Souvenir* i *Parc de la Tête d'Or*.
* I Alger ble en gate oppkalt etter ham, *Rue du Grand-Rabbin-Bloch*, nær den store synagogen.
* I Vosges-fjellene ble monumentet ved Col d'Anozel til minne om ham, reist ved kanten av vei D 58 mellom Taintrux og Saulcy-sur-Meurthe, innviet av pensjonsminister Georges Rivollet den 2. september 1934, under arrangementer organisert av *Union patriotique des Français israélites d'Edmond Bloch*, i samarbeid med *Légion vosgienne des anciens combattants d'Antoine Walter* og * Légion vosgienne des anciens combattants de Jean Leroy*. Hundreårsjubileet for hans død ble markert der i 2014.
* Fra 26. februar til 24. april 2015 viet Vosges departementsarkiv en utstilling til ham: * Abraham Bloch, un grand rabbin dans la Grande Guerre*.

## Se også
### Arkiver
* Le fonds Abraham Bloch (notamment les lettres qu'il a écrites durant la guerre à son épouse) est déposé aux archives du Séminaire israélite de France, rue Vauquelin (Paris).

### Verker om Abraham Bloch
* Paul Netter et al.; *Un grand rabbin dans la Grande Guerre : Abraham Bloch, mort pour la France, symbole de l'union sacrée*, Italiques, Triel-sur-Sein, 2013, IDBN 9782356170125. (L'auteur est l'arrière petit-fils d'Abraham Bloch.)
* Albert Ronsin: «Abraham Bloch», i *Les Vosgiens célèbres. Dictionnaire biographique illustré*, Gérard Louis (red.). Vagney, 1990, passage 48, ISBN 2-907016-09-1.

### Generell forskning
* Philippe-E. Landau: *Les Juifs de France et la Grande Guerre, un patriotisme républicain*, CNRS Éditions
* Claudine Pierre: «Philippe-E. Landau, Les Juifs de France et la grande guerre», 2000. (note de lecture critique sur cet ouvrage, en ligne).
* *Célébration du Cinquantenaire de l'École pratique des hautes études*, H. Champion, Paris, 1921, p.31-33 (Maîtres et élèves morts pour la France 1914-1919) (Liste de noms).

### Eksterne lenker
* Commentaire d'un tableau de Lucien Lévy-Dhurmer qui rappelle cet épisode, par Christian Delorme 24. september2005) sur le blog Jewish Heritage
* Blog sur Abraham Bloch
* Plusieurs fiches sur le site MémorialGenWeb
* Abraham Bloch 
## Referanser og noter